Διοίκηση Αχαΐας

H Διοίκηση Αχαΐας υπήρξε παλαιότερη διοικητική διαίρεση του Ελληνικού κράτους.

Διοικητική ιστορία
Το χρονικό διάστημα 1836-1845 ίσχυε στο Βασίλειο της Ελλάδας η διοικητική διαίρεση του 1836, με την οποία καταργήθηκε το νομαρχιακό σύστημα. Απότοκο ήταν ο Νομός Αχαΐας και Ήλιδος να καταργηθεί, ο οποίος κατόπιν χωρίστηκε στις Διοικήσεις Αχαΐας με έδρα την Πάτρα, Κυλληνίας με έδρα τα Καλάβρυτα, και Ηλείας με έδρα τον ΠύργοΔρακάκης-Κούνδουρος 1939-1940, σελ. 67-73..

Η Διοίκηση Αχαΐας αποτελείτο από τις επαρχίες Παλαιών Πατρών με έδρα την Πάτρα και Αιγίου με έδρα το ΑίγιοΔρακάκης-Κούνδουρος 1939-1940, σελ. 67-69.Δρακάκης-Κούνδουρος 1939-1940, σελ. 67 [υποσημείωση 1]..

Η Επαρχία Παλαιών Πατρών απαρτιζόταν αρχικά από 8 δήμους, τους δήμους: Πατρέων, Φαρρών, Δύμης, Τριταίας, Ερυμανθίας, Παναχαιών, Ερρινεού και ΑργυράςΔρακάκης-Κούνδουρος 1939-1940, σελ. 67.. Το 1837 προστέθηκε και ο βραχύβιος Δήμος Αραξίων (1837-1840), που δημιουργήθηκε από εδάφη του δήμου ΔύμηςΔρακάκης-Κούνδουρος 1939-1940, σελ. 68.Δρακάκης-Κούνδουρος 1939-1940, σελ. 67 [υποσημείωση 2].. Το 1840 οι 9 δήμοι της επαρχίας μετασχηματίστηκαν σε 5, τους δήμους: Πατρέων, Ερρινέων, Φαραίων, Τριτεαίων και Δυμαίων.

Η Επαρχία Αιγίου, της Υποδιοικήσεως Αιγιαλείας, απαρτιζόταν αρχικά από 5 δήμους, τους δήμους: Αιγίου, Μεγανήτης, Ελίκης, Βουρών και ΑιγείραςΔρακάκης-Κούνδουρος 1939-1940, σελ. 69.. Το 1840 οι 5 δήμοι της επαρχίας μετασχηματίστηκαν σε 3, τους δήμους: Αιγίου, Αιγείρας και Βουρών.

Με την εφαρμογή της διοικητικής διαίρεσης του 1845, και την κατάργηση του συστήματος των διοικήσεων και υποδιοικήσεων, επανήλθε το νομαρχιακό σύστημα του 1833 με το οποίο επανασυστάθηκε ο Νομός Αχαΐας και Ήλιδος ενώ η Διοίκηση Αχαΐας καταργήθηκεΛουλούδης 2010, σελ. 38..

Παραπομπές


Πηγές
 Αλέξ. Θ. Δρακάκης - Στυλ. Ι. Κούνδουρος, Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις), τόμοι Α΄-Β΄, Τύποις «Γραφικαί Τέχναι», Αθήνα 1939-1940.

Βιβλιογραφία


Α
Κατηγορία:Πολιτική ιστορία της Αχαΐας